Návrh

Zákon

z ......... 2005,

ktorým sa mení a dopĺňa zákon č. 129/2002 Z. z. o integrovanom záchrannom systéme v znení zákona č. 579/2004 Z. z. 

Národná rada Slovenskej republiky sa uzniesla na tomto zákone:

Čl. I

Zákon č. 129/2002 Z. z. o integrovanom záchrannom systéme v znení zákona č. 579/2004 Z. z. sa mení a dopĺňa takto:

1.	V § 2 sa odsek 2 dopĺňa písmenami d) až f), ktoré znejú:
“d) miestom zásahu priestor, v ktorom záchranné zložky integrovaného záchranného systému    poskytujú pomoc v tiesni,
e) dispečerským pracoviskom pracovisko zásahového strediska poskytovateľa záchrannej zdravotnej služby alebo ostatnej záchrannej zložky, ktoré na základe výzvy na vykonanie zásahu z koordinačného strediska integrovaného záchranného systému (ďalej len “koordinačné stredisko”) alebo operačného strediska tiesňového volania zabezpečuje výkon svojich podriadených súčastí, 
f)	komunikačnou a informačnou  infraštruktúrou súhrn  technických podmienok                   a organizačných opatrení nevyhnutných na zabezpečovanie hlasového a dátového prenosu medzi koordinačnými strediskami, operačnými strediskami tiesňového volania, dispečerskými pracoviskami, Ministerstvom vnútra Slovenskej republiky (ďalej len “ministerstvo”) a Ministerstvom zdravotníctva Slovenskej republiky (ďalej len „ministerstvo zdravotníctva“)   prostredníctvom telekomunikačných sietí, telekomunikačných zariadení,  rádiových sietí a vzájomne kompatibilného programového vybavenia.” .

2.	§ 3 vrátane nadpisu znie:
“§ 3
Organizácia integrovaného záchranného systému

V integrovanom záchrannom systéme pôsobia 
a)  ministerstvo,
b) ministerstvo zdravotníctva, 
c) krajské úrady,
      d) záchranné zložky.”.

3. V § 4 písm. b) sa za slovo „vypracúva“ vkladajú slová „ v spolupráci s ministerstvom zdravotníctva.

4. V § 4 písmeno c) znie:

„c) zabezpečuje v spolupráci s ministerstvom zdravotníctva odbornú prípravu ( § 16) osôb zaradených do koordinačných stredísk, operačných stredísk tiesňového volania a dispečerských pracovísk,“

5.  § 4 sa dopĺňa písmenami g) a h), ktoré znejú:
“g) zabezpečuje  hlasový a dátový  prenos informácií  telekomunikačnými sieťami a telekomunikačnými zariadeniami alebo rádiovými sieťami s vyslanými záchrannými zložkami integrovaného záchranného systému v rámci medzinárodnej pomoci a humanitárnej spolupráce,
   h) ustanovuje technické a  prevádzkové podmienky na podporu riadenia a koordinácie záchranných zložiek integrovaného záchranného systému a zabezpečenie  činnosti komunikačnej a informačnej infraštruktúry ak osobitný predpis neustanovuje inak1)“.
      
        Poznámka pod čiarou k odkazu 1 znie.
„1) § 8 ods. 1 písm. c) zákona č. 579/2004 Z.z. o záchrannej zdravotnej službe a o zmene a doplnení niektorých zákonov“. 
       
      Doterajší odkaz 1 sa označuje ako odkaz 1a.    

6. Za § 4 sa vkladá § 4a, ktorý vrátane nadpisu znie:

“§ 4a
Pôsobnosť ministerstva zdravotníctva

    Ministerstvo zdravotníctva 
      a)  koordinuje prípravu traumatologických plánov, ktoré sú povinné vypracúvať zariadenia ústavnej zdravotnej starostlivosti, na zabezpečenie úloh súvisiacich s poskytovaním pomoci v tiesni pri udalostiach s vysokým počtom postihnutých v ohrození života alebo s poškodením zdravia,
b) spolupodieľa a sa na vypracúvaní koncepcie  organizácie a rozvoja integrovaného záchranného systému.“.  

7. V § 5  ods. 2 písmeno b) znie:
“b) spracúva a vyhodnocuje informácie o tiesňovom volaní a zabezpečuje  činnosť súvisiacu s poskytnutím pomoci v tiesni podľa odseku 3 písm. a),”.

8. V § 5 ods. 2 písm. c) sa spojka „a“ nahrádza čiarkou a za slová „s ministerstvom“                  sa pripájajú slová „a s ministerstvom zdravotníctva; ak v územnom obvode kraja nie je zriadené operačné stredisko tiesňového volania, s operačným strediskom tiesňového volania, ktoré určí ministerstvo,”. 

9. V § 5 sa odsek 2 dopĺňa  písmenami k) a l), ktoré znejú:
“k) vedie evidenciu zvukových záznamov hovorov súvisiacich s tiesňovým volaním a uchováva ich tri roky od zaznamenania na elektronickom neprepisovateľnom nosiči,
  l) zabezpečuje odovzdanie tiesňového volania z iného štátu pracovisku na príjem tiesňového volania v štáte, odkiaľ bolo tiesňové volanie vyslané.”.

10. V § 5 ods. 3 písm. a) sa na konci pripájajú tieto slová: “dispečerské pracovisko alebo operačné stredisko Policajného zboru.”.

11. V § 5 ods. 4 písm. b) sa vypúšťa slovo “obce”.

12. V § 5 ods. 4 písm. b) a c) a v § 10 ods. 2 písm. g) a h)  sa slová “lokalizačné a likvidačné” vo všetkých tvaroch   vypúšťajú.

13. V § 5 odsek 5 znie:
	“(5) Nepretržitý výkon činnosti operačného strediska podľa odseku 2 písmeno a) až c), i) a j) a odseku 3 zabezpečujú operátori, ktorými sú zástupcovia krajského úradu, ministerstva zdravotníctva a Hasičského a záchranného zboru a pri ohrození4a) alebo krízovej situácii5) aj zástupca Policajného zboru, ak o to krajský úrad požiada.”. 

Poznámky pod čiarou k odkazom 4a a 5 znejú:  
“4a) § 3 ods. 4 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona  č. 117/1998 Z. z..”
“5) § 2 písm. a) zákona č. 387/ 2002 Z. z. o riadení štátu v krízových situáciách mimo času vojny a vojnového stavu.”.

14. V § 5 ods. 6  prvej vete sa za slová „základnej záchrannej zložky“ vkladá čiarka a slová „ak ide o operačné stredisko záchrannej zdravotnej služby po predchádzajúcom súhlase ministerstva zdravotníctva.“.  

15. § 7 sa dopĺňa písmenom c), ktoré znie:
     “c) útvary Policajného zboru.”.

16. V § 8 odsek 1 znie :
     		“(1) Základné záchranné zložky sú:
       a)  Hasičský a záchranný zbor9),
       b)  poskytovatelia záchrannej zdravotnej služby10),
 c)  kontrolné chemické laboratóriá civilnej ochrany11),
 d)  Horská záchranná služba12),
 e)  Banská záchranná služba13).”.

Poznámky pod čiarou k odkazom 9 až 13 znejú:
“9) Zákon č. 315/2001 Z. z. o Hasičskom a záchrannom zbore v znení neskorších predpisov.
10) Zákon č. 579/2004 Z. z. o záchrannej zdravotnej službe a o zmene a doplnení niektorých zákonov.
11) § 4 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov.
12) Zákon č. 544/2002 Z. z. o Horskej záchrannej službe v znení zákona č. 515/2003 Z. z. 
13) § 7 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona Slovenskej národnej rady č. 499/1991 Zb.”.
 
17. V § 8 ods. 2 písm. d) sa na konci pripájajú tieto slová: “do konca februára za predchádzajúci kalendárny rok; ak ide o poskytovateľov záchrannej zdravotnej služby aj ministerstvu zdravotníctva.“. 

18.  V poznámke pod čiarou k odkazu 18 sa citácia „zákon č. 130/1998 Z.z. o mierovom využívaní jadrovej energie a zmene a doplnení zákona č. 174/1968 Zb. o štátnom odbornom dozore na bezpečnosťou práce v znení zákona Národnej rady Slovenskej republiky č. 256/1994 Z.z. v znení zákona č. 470/2000 Z.z.“ nahrádza citáciou „zákon  č. 541/2004 Z.z. o mierovom využívaní jadrovej energie (atomový zákon) a o zmene a doplnení niektorých zákonov“.  

19. V § 9 ods. 1 sa vypúšťa písmeno f).  

20. V § 9 ods. 2 písm. a) sa na konci pripájajú tieto slová: “alebo na základe pokynu        svojho dispečerského pracoviska.”.

21.  Za § 9 sa  vkladá § 9a, ktorý vrátane nadpisu znie:

“§ 9a
Útvary Policajného zboru

Útvary Policajného zboru
a)	podieľajú sa na poskytovaní bezodkladnej pomoci v tiesni v rozsahu úloh Policajného zboru na základe pokynu operačného strediska Policajného zboru,
b)	vykonávajú organizačné, technické a ďalšie opatrenia súvisiace s ich pôsobením v integrovanom záchrannom systéme a na tento účel sa vybavujú technickými                 a vecnými prostriedkami,
c)	zúčastňujú sa na odbornej príprave (§16), 
d)	spracúvajú údaje o svojej činnosti, silách a prostriedkoch a predkladajú ich krajskému úradu do konca februára za predchádzajúci kalendárny rok.”.

22. V § 10 ods. 1 znie“:
     	  „(1) Operačné stredisko tiesňového volania zriaďuje základná záchranná zložka; úlohy operačného strediska tiesňového volania pre kontrolné chemické laboratóriá plní ministerstvo. Postavenie operačného strediska tiesňového volania podľa tohto zákona má aj  operačné stredisko záchrannej zdravotnej služby10), ak tento zákon neustanovuje inak.
 
      Poznámka pod čiarou k odkazu 10 znie: 
      „10) § 3 ods. 1 zákona č. 579/2004 Z.z. o záchrannej zdravotnej službe a o zmene a doplnení niektorých zákonov.“.

23. Za § 10 sa vkladá  § 10a, ktorý vrátane nadpisu znie:

“§ 10a
Operačné stredisko Policajného zboru

Operačné stredisko Policajného zboru 
a)	zabezpečuje príjem  tiesňového volania  a jeho vyhodnocovanie,
b)	informuje bezodkladne hlasovým a dátovým prenosom koordinačné stredisko                     a príslušné operačné stredisko tiesňového volania vo svojom zásahovom obvode                 o prijatí tiesňového volania na poskytnutie pomoci základnými záchrannými zložkami,  spolupracuje so záchrannými zložkami integrovaného záchranného systému, ktoré pôsobia v jeho zásahovom obvode,
d) podieľa na plnení úloh súvisiacich s vykonávaním záchranných prác na základe rozhodnutia štátnych orgánov podľa osobitných predpisov4)“.

24.V § 12 odsek 1 znie:
	 “(1) Na mieste zásahu riadi a koordinuje činnosť záchranných zložiek integrovaného záchranného systému veliteľ zásahu z  Hasičského a záchranného zboru (ďalej len “veliteľ zásahu”) v horských oblastiach pri záchrannej činnosti podľa osobitného predpisu12) vedúci zásahu z Horskej záchrannej služby.“. 

25. V § 12 ods. 2 sa vypúšťajú slová “alebo Mestský hasičský a záchranný zbor hlavného mesta Slovenskej republiky Bratislavy”. 

26. V § 15 ods. 4 sa za slovo “pomoci” vkladajú slová “na vyžiadanie koordinačného strediska“.

27. V § 16 ods. 2 písm. b) sa za slovo „zložiek“ vkladajú slová „a útvarov policajného zboru“. 

28. § 16 sa dopĺňa odsekom 3, ktorý znie:
	“(3) Základná záchranná zložka umožní na požiadanie ministerstva vykonať časť odbornej prípravy operátorov vo svojom operačnom stredisku tiesňového volania, ak ide o operačné stredisko záchrannej zdravotnej služby na základe súhlasu ministerstva zdravotníctva.“.

29. V § 17 ods. 1 sa vypúšťajú slová “rozpočtových kapitol krajských úradov.”. 

30. V § 19 ods. 2 sa slovo “krajský” nahrádza slovom “obvodný”.

31.	 Za § 20 sa vkladajú § 20a a 20b, ktoré znejú: 

“§ 20a

	Základné záchranné zložky zabezpečia do 30. júna  2007 doplnenie označenia cestných vozidiel o symbol SOS 112 červenej  farby alebo bielej farby, ak je  farba karosérie červená. Výška písma symbolu nesmie byť menšia ako 100 mm. Ostatné záchranné zložky môžu označiť svoje dopravné prostriedky symbolom SOS 112                    po oznámení svojho rozhodnutia krajskému úradu.”. 

“§ 20b

	Týmto zákonom sa preberá právny akt Európskych spoločenstiev uvedený v prílohe.“.

32. Zákon sa dopĺňa prílohou, ktorá znie:

                                                                                           „Príloha k zákonu č. 129/2002 Z. z.
                                                                                              v znení zákona č. 579/2004 Z. z.

          Zoznam preberaných právnych aktov Európskych spoločenstiev a Európskej únie 

Týmto zákonom sa preberá tento právny akt:

Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb(Smernica univerzálnej služby), (Ú. v. ES, L 108, 24. 4. 2002).“.

						Čl. II

		Tento zákon nadobúda účinnosť 1. januára 2006.